د استازو جرګې پخواني رییس، نیوټ ګېنګرېچ تېره ورځ (یکشنبه) له سي بي اس امریکايي رسنۍ سره په مرکه کې ویلي، هغه افغانان چې د امریکایانو ترڅنګ پاتې شوي او ګډه مبارزه یې ورسره کړې، باید ځانګړې مرسته او چلند ترلاسه کړي.

هغه زیاته کړې: "زه فکر کوم هغه افغان کډوال چې د امریکایانو په ملاتړ یې فعاله مبارزه کړې، د امریکایانو ژوند یې ژغورلی، هغوی د ځانګړې مرستې او چلند مستحق دي."

تر دې مخکې هم یو شمېر امريکايي چارواکو پر دې ټینګار کړی و چې د هغو افغانانو د ایستلو هڅه باید وشي چې له دوی سره همکار پاتې شوي دي.
#طلوع‌نیوز